Opatrenia na zlepšenie podnikateľského prostredia II.

BAT		najlepšie dostupné techniky (Best Available Techniques)
CEN		Európsky výbor pre normalizáciu
CENELEC	Európskym výborom pre normalizáciu v elektrotechnike
DIČ		daňové identifikačné číslo
DPH		daň z pridanej hodnoty
eGov-služba 	služba poskytujúca možnosť on-line konania voči úradom elektronickou cestou, ktoré je ekvivalentom písomnej alebo osobnej formy
EIA		posudzovanie vplyvov na životné prostredie
eID 		elektronická identifikačná karta 
ETS		systém obchodovania s emisiami
EÚ ETS	európska schéma obchodovania s emisiami
EÚ		Európska únia
FS SR		Finančná správa SR
IKT		informačné a komunikačné technológie
LCP		veľké spaľovacie zariadenia (Large Combustion Plants)
NBÚ		Národný bezpečnostný úrad
NIS		Národné informačné stredisko pre technickú normalizáciu v Bratislave
MDV SR	Ministerstvo dopravy a výstavby Slovenskej republiky
MF SR	Ministerstvo financií Slovenskej republiky
MH SR	Ministerstvo hospodárstva Slovenskej republiky
MPSVR SR	Ministerstvo práce, sociálnych vecí a rodiny Slovenskej republiky
MPRV SR	Ministerstvo pôdohospodárstva a rozvoja vidieka SR
MS SR	Ministerstvo spravodlivosti Slovenskej republiky
MŠVVŠ SR	Ministerstvo školstva, vedy, výskumu a športu Slovenskej republiky
MV SR	Ministerstvo vnútra Slovenskej republiky
MZVaEZ SR	Ministerstvo zahraničných vecí a európskych záležitostí Slovenskej republiky
MŽP SR	Ministerstvo životného prostredia Slovenskej republiky
OECD		Organizácia pre hospodársku spoluprácu a rozvoj
SR		Slovenská republika
STN		slovenská technická norma
ŠÚ SR		Štatistický úrad Slovenskej republiky
ÚNMS	 SR	Úrad pre normalizáciu a metrológiu a skúšobníctvo SR
ÚPPVII	Úrad podpredsedu vlády Slovenskej republiky pre investície a informatizáciu
ÚOOÚ SR	Úrad na ochranu osobných údajov




Úvod

Podnikateľské prostredie je prierezovou agendou a zmeny v jednotlivých politikách, či smerovaniach agend štátnej správy sa ho priamo dotýkajú a ovplyvňujú ho. Preto by malo byť vnímané ako agenda každého rezortu. V nadväznosti na toto konštatovanie sú predložené opatrenia výsledkom pokračujúcej spolupráce a širokého konsenzu ústredných orgánov štátnej správy zastúpených v Medzirezortnej pracovnej skupine na najvyššej úrovni pre Doing Business a zástupcami podnikateľskej obce nadväzujúc pritom na dlhodobú kontinuálnu prioritu vlády SR – uľahčovanie podnikania odbúravaním neopodstatnených regulačných bariér a byrokracie, ktoré podnikateľom spôsobujú dodatočné finančné náklady, či časové zaťaženie.
SR sa v hodnotení Doing Business 2018 Svetovej banky umiestnila na 39. mieste spomedzi 190 krajín, čím si zároveň obhájila 17. pozíciu v rebríčku v rámci EÚ. V Indexe globálnej konkurencieschopnosti si SR oproti predchádzajúcemu roku polepšila o 6 miest a skončila na 59. pozícii. Komplexné hodnotenie podnikateľského prostredia je možné nájsť v Správe o stave podnikateľského prostredia v Slovenskej republike, ktorá je zverejňovaná každoročne. Mnohé krajiny však svojimi deregulačnými aktivitami a podpornými nástrojmi pre podnikateľov značne napredujú. Lepšie výsledky v rámci medzinárodných hodnotení je možné dosiahnuť iba prostredníctvom výrazných reformných krokov. Rovnaký cieľ sleduje MH SR prostredníctvom systematického znižovania regulačného zaťaženia. Za týmto účelom bola o. i. rozšírená spolupráca so Svetovou bankou o projekt hodnotenia podnikateľského prostredia na regionálnej úrovni, ktorého výsledky budú známe v júni 2018.
Nad rámec opatrení na odstránenie regulačnej záťaže materiál obsahuje aj opatrenia na podporu rodinného podnikania. Väčšina rodinných podnikov na Slovensku bola založená až po roku 1989, preto nevyhnutne v každom z nich postupne prichádza k prvej generačnej výmene. Výsledkom nepripravenia sa na nástupníctvo alebo na transfer môže byť postupné utlmenie podnikateľskej aktivity alebo úplný zánik podniku, pričom oba scenáre sú problematické. Rodinné podniky tvoria významnú časť malých a stredných podnikov na Slovensku, majú takisto dôležitý sociálny rozmer. Opatrenia predloženého súboru opatrení sa zameriavajú na tri základné oblasti – zvyšovanie povedomia a vzdelávanie, transfery a zamestnávanie rodinných príslušníkov.
V kontexte predloženého materiálu ide na jednej strane o dosiahnutie zlepšenia postavenia Slovenska v medzinárodných komparáciách ako atraktívneho miesta pre investorov, na druhej strane o nastavenia prostredia, kde sa dobre podniká.
Štruktúra opatrení je rovnaká ako pri prvom súbore opatrení, teda obsahujú samotné znenie opatrenia, popis súčasného stavu danej problematiky najmä príslušných paragrafových znení zákonov, či praktického uplatňovania regulácie, popis záťaže a nákladov na podnikateľské prostredie, ktoré musia vynaložiť podnikatelia, dôvody na zmenu (argumenty), t. j. prečo sa opatrenie navrhuje, termín jeho realizácie, identifikácia príslušnej legislatívy v prípade ak z textu nevyplýva, zodpovedného gestora a spolugestorov, prínos opatrenia pre podnikateľské prostredie a popis vybraných vplyvov buď opisne, alebo ak je to možné aj vyčíslením úspory nákladov.


	




				



1. Medzirezortná pracovná skupina na najvyššej úrovni pre Doing Business

Medzirezortná pracovná skupina na najvyššej úrovni pre Doing Business (ďalej len „medzirezortná skupina“) bola v roku 2016 zriadená MH SR ako diskusná platforma ústredných orgánov štátnej správy na systematické zlepšovanie postavenia SR voči krajinám OECD a EÚ v hodnoteniach podnikateľského prostredia, najmä Doing Business Svetovej banky, a uľahčovanie podnikania odbúravaním neopodstatnených regulačných bariér a byrokracie, ktoré podnikateľom spôsobujú dodatočné finančné náklady, či časové zaťaženie. Medzirezortná skupina je efektívnym nástrojom v procese prípravy návrhov na zlepšenie podnikateľského prostredia, keďže na jej pôde prebieha odborná diskusia o realizovateľnosti návrhov a možnostiach jednotlivých ústredných orgánov. MH SR prizýva na stretnutia medzirezortnej skupiny aj samotných predkladateľov návrhov, ktorí majú možnosť svoje návrhy diskutovať priamo s tvorcami regulácií. Zároveň MH SR zvoláva aj spoločné zasadnutie medzirezortnej skupiny s podnikateľkou obcou, ktorého cieľom je odsúhlasiť, prípadne sfinalizovať navrhnuté opatrenia.
Medzirezortná skupina sa aktuálne skladá zo zástupcov 15 ústredných orgánov štátnej správy (MH SR, MF SR, MPSVR SR, MS SR, MDV SR, MV SR, MŠVVŠ SR, ŠÚ SR, ÚPPVII, MK SR, MPRV SR, MŽP SR, NBÚ, ÚNMS SR a ÚOOÚ SR).
MH SR v priebehu druhej polovice roka 2017 vyzvalo takmer 60 zástupcov podnikateľského prostredia na predkladanie podnetov na zlepšenie podnikateľského prostredia. Zdrojmi impulzov tiež boli anketa Byrokratický nezmysel roka, Programové vyhlásenie vlády SR na roky 2016 – 2020, medzinárodné komparácie indikátorov Doing Business, či rebríčka Konkurencieschopnosti Svetového ekonomického fóra, analýza kritických oblastí regulácie upravujúcich životný cyklus podnikania a výsledky merania administratívnych nákladov podnikania. MH SR takto získalo takmer 200 impulzov. Išlo o podnety, ktoré z rôznych príčin neboli riešené v predchádzajúcom období, resp. vznikli ako administratívna záťaž v ostatnom období. 
V priebehu novembra 2017 boli členom medzirezortnej skupiny zaslané návrhy podnetov so žiadosťou o posúdenie navrhovaných opatrení, ich doplnenie, o komunikáciu so spolugestormi a nakoniec zaujatie stanoviska. Na základe ďalšieho spracovania podnetov a individuálnou komunikáciou so zodpovednými rezortmi MH SR predložilo 38 opatrení na spoločné zasadnutie medzirezortnej skupiny so zástupcami podnikateľov 8. marca 2018. Cieľom tohto zasadnutia bolo predložiť podnikateľskej obci také návrhy na zmeny, ktoré na jednej strane budú riešiť ich problémy a na strane druhej ich štátna či verejná správa prijme a zrealizuje. Z uvedeného počtu bolo členmi medzirezortnej skupiny schválených 27 návrhov, ktoré boli rozpracované do 25 opatrení a 5 hodnotení súčasných postupov a regulácií.



Opatrenia na zlepšenie podnikateľského prostredia
Opatrenia Ministerstva práce, sociálnych vecí a rodiny SR

1. opatrenie 
	Návrh znenia opatrenia

	Zrušiť povinnosť zamestnávateľa oznámiť pobočke Sociálnej poisťovne začiatok a skončenie čerpania materskej dovolenky alebo rodičovskej dovolenky zamestnancom do ôsmich dní od začiatku čerpania a do ôsmich dní od skončenia čerpania materskej dovolenky alebo rodičovskej dovolenky. 

	Súčasný stav 

	Podľa § 231 ods. 1 písm. d) zákona č. 461/2003 Z. z. o sociálnom poistení je zamestnávateľ povinný oznámiť pobočke Sociálnej poisťovne začiatok a skončenie čerpania materskej dovolenky alebo rodičovskej dovolenky zamestnancom do ôsmich dní od začiatku čerpania a do ôsmich dní od skončenia čerpania materskej dovolenky alebo rodičovskej dovolenky.

	Popis záťaže

	Administratívne náklady: ohlásenie, oznámenie a poskytnutie informácie.
Dokopy vzniknuté administratívne náklady vo výške 6,67 eura na každú materskú/rodičovskú dovolenku na strane zamestnávateľa.   

	Dôvody na zmenu (argumenty) 
	Odbúranie nadmernej a neopodstatnenej administratívnej záťaže pre podnikateľov, pretože týmito informáciami už Sociálna poisťovňa disponuje.

	Termín realizácie opatrenia
	31. 12. 2018

	Gestor a spolugestori
	MPSVR SR

	Prínos

	Uvedeným opatrením sa predíde zbytočnému administratívnemu zaťažovaniu zamestnávateľa oznamovať údaje, ktoré má Sociálna poisťovňa z vlastnej činnosti.

	Popis vybraných vplyvov
	Opatrenie nebude mať vplyv na rozpočet verejnej správy.
Opatrenie bude mať pozitívny vplyv na podnikateľské prostredie. 
Uvedeným opatrením sa predíde zbytočnému  administratívnemu zaťažovaniu zamestnávateľa oznamovať údaje, ktoré má Sociálna poisťovňa z vlastnej činnosti, t. j. zamestnávateľ nebude musieť ohlasovať začatie/ukončenie materskej, či rodičovskej dovolenky. Kvantifikácia MPSVR SR – vychádza sa z časovej náročnosti 30 min., čo je časový fond potrebný na  predloženie dokladu/dokumentu elektronicky (zasiela sa zmena registračného listu) a z celkovej ceny práce 13,34 eura za hodinu (zdroj: Úplné náklady práce v roku 2016 – Štatistický úrad SR), t. j. výsledok úspory na úkone cca 6,67 eura. 




2. opatrenie 
	Návrh znenia opatrenia

	Vydať usmernenie na riešenie nedorozumení, ktoré vznikajú podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko za účelom vytvorenia jasných a jednoznačných pravidiel. O usmernení informovať všetky dotknuté organizácie, prostredníctvom sociálnych partnerov a Národného inšpektorátu práce.

	Súčasný stav 

	Podľa nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko (ďalej len „nariadenie vlády“) sa na staveniskách, na ktorých  sa vykonávajú stavebné alebo stavebno-inžinierske práce, kde vykonáva práce viac ako jeden zamestnávateľ alebo viac ako jedna fyzická osoba, ktorá je podnikateľom a nie je zamestnávateľom, je stavebník povinný:
1. Ustanoviť jedného alebo viacej koordinátorov dokumentácie.
1. Ustanoviť jedného alebo viacej koordinátorov bezpečnosti práce. 
1. Zabezpečiť vypracovanie plánu BOZP. 

	Popis záťaže

	V praxi dochádza zo strany štátnych orgánov inšpekcie práce (IP) k rozporným interpretáciám výkladu rozsahu platnosti tohto nariadenia vlády. Orgány IP (ojedinele) žiadajú plnenie vyššie uvedených požiadaviek aj pre bežnú údržbu strojných a technologických zariadení,  kde vykonáva práce viac ako jeden zamestnávateľ, alebo viac ako jedna fyzická osoba, ktorá je podnikateľom a nie je zamestnávateľom. Vyplýva to z nejednotnosti výkladu rozsahu platnosti predmetného nariadenia vlády orgánmi IP. Prináša to neodôvodnene nové povinnosti a zvyšuje administratívu.
Nariadenie vlády v časti rozsah platnosti určuje veľmi široké spektrum stavebných  aktivít. Je písané tak, že pre drobnú stavebnú opravu realizovanú  dvomi živnostníkmi je potrebné splniť rovnaké  administratívne podmienky ako  pre projekt výstavby napr. výrobnej haly. Vzhľadom na uvedené je ťažko predpokladať, že sa nariadenie vlády uplatňuje a funguje v praxi, najmä u malých a stredných podnikateľov a najmä pri malých stavebných opravách.    
V prípade predmetného nariadenia vlády je zjavné, že požiadavky legislatívy nezodpovedajú praxi a naopak.  Žiadalo by sa uvedený predpis zefektívniť tak, aby jeho realizácia bola v praxi reálna. Plné naplnenie požiadaviek predmetného nariadenia vlády by malo zmysel pri projektoch, kde je vydané stavebné povolenie (čo bola jedna z variant výkladu Národného inšpektorátu práce). 

	Dôvody na zmenu (argumenty) 
	Zamestnávatelia požadujú ustanovenie jasných a jednotných  pravidiel. Vyplýva z nejednotného výkladu rozsahu platnosti nariadenia vlády č. 396/2006 Z. z. zo strany orgánov IP aj po 16 rokoch od implementácie európskej smernice č. 92/57/EHS. Z pohľadu zamestnávateľov sa javí neúnosné vytvárať po 16 rokov platnosti nariadenia vlády nové pravidlá a zároveň užitočné zjednodušiť a zjednotiť právnu úpravu pre zabezpečenie bezpečnosti práce v stavebníctve. 

	Termín realizácie opatrenia
	31. 12. 2018

	Gestor a spolugestori
	MPSVR SR

	Prínos

	Jednoznačnosť legislatívy a predchádzanie rôznemu výkladu nariadenia vlády SR.

	Popis vybraných vplyvov
	Opatrenie nebude mať vplyv na rozpočet verejnej správy.
Opatrenie bude mať pozitívny vplyv na podnikateľské prostredie.




3. opatrenie
	Návrh znenia opatrenia

	Predložiť do legislatívneho procesu návrh novely zákona č. 82/2005 Z. z. o nelegálnej práci a nelegálnom zamestnávaní, ktorou sa rozšíri výnimka z nelegálneho zamestnávania a nelegálnej práce priamych rodinných príslušníkov aj pre iné formy podnikania.

	Súčasný stav

	Podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov nemusia fyzické osoby – podnikatelia uzatvárať pracovné zmluvy s rodinnými príslušníkmi (príbuzný v priamom rade, súrodenec alebo manžel, ktorý je dôchodkovo poistený, je poberateľom dôchodku podľa osobitných predpisov alebo je žiakom, alebo študentom do 26 rokov veku).

	Popis záťaže

	Za porušenie zákazu nelegálneho zamestnávania uloží ÚPSVR SR pokutu od výšky 2 000 eur do 200 000 eur, a ak ide o nelegálne zamestnávanie dvoch a viac fyzických osôb súčasne, najmenej 5 000 eur (podľa § 19 ods. 2 zákon č. 125/2006 Z. z. a § 68a ods. 1 písm. b) zákon č. 5/2004 Z. z.). Zamestnávateľovi hrozia aj ďalšie sankcie, a to vylúčenie z verejného obstarávania, neposkytnutie verejných dotácií a neposkytnutie finančných prostriedkov zo zdrojov Európskej únie.

	Dôvody na zmenu (argumenty)

	V prípade rodinných podnikov, ktoré podnikajú inou formou ako fyzická osoba – podnikateľ (tzn. samostatne zárobkovo činná osoba) výpomoc zo strany rodinných príslušníkov nie je možná a bude považovaná za nelegálnu prácu a nelegálne zamestnávanie. V rodinných podnikoch však môže k takejto výpomoci dochádzať aj v prípade iných právnych foriem, znamená to však, že sa rodinné podniky dopúšťajú správneho deliktu.  

	Vysvetlenie k opatreniu	
	Zmena právnej úpravy, ktorá rozšíri výnimku z nelegálneho zamestnávania a nelegálnej práce rodinných príslušníkov aj pre iné formy podnikania. Súčasne bude zachovaná podmienka dôchodkového poistenia (rodinný príslušník je poberateľom dôchodku podľa osobitných predpisov alebo je žiakom, alebo študentom do 26 rokov veku).

	Termín realizácie opatrenia
	[bookmark: _GoBack]31. 7. 2019

	Gestor a spolugestori
	MPSVR SR

	Prínos

	Zamestnávateľ bude môcť využiť výpomoc rodinného príslušníka pri dodržaní stanovených podmienok aj pri iných právnych formách podnikania bez hrozby pokuty od kontrolných orgánov alebo inej sankcie. Opatrenie je zamerané na podporu rodinného podnikania.

	Popis vybraných vplyvov
	Opatrenie nebude mať vplyv na rozpočet verejnej správy.
Opatrenie bude mať pozitívny vplyv na podnikateľské prostredie.



Opatrenia Ministerstva školstva, vedy, výskumu a športu SR 
4. opatrenie 
	Návrh znenia opatrenia

	Odstrániť zákonom ustanovený termín (30. september) na predkladanie žiadosti o overenie spôsobilosti zamestnávateľa uchádzajúceho sa o vstup do systému duálneho vzdelávania, a nahradiť ho formuláciou:
„Overenie spôsobilosti zamestnávateľa sa vykoná po podaní písomnej žiadosti o overenie spôsobilosti zamestnávateľa (ďalej len „žiadosť“), ktorú zamestnávateľ doručí príslušnej stavovskej organizácii alebo príslušnej profesijnej organizácii.“

	Súčasný stav

	Písomnú žiadosť o overenie spôsobilosti zamestnávateľa je nutné doručiť príslušnej stavovskej organizácii alebo príslušnej profesijnej organizácii do 30. septembra kalendárneho roka, ktorý predchádza 1. septembru nasledujúceho kalendárneho roka, od ktorého zamestnávateľ predpokladá poskytovať praktické vyučovanie v systéme duálneho vzdelávania (§ 12 ods. 1 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov).

	Popis záťaže

	Opierajúc sa o prax stavovských organizácií a príslušných profesijných organizácií zákonom ustanovený termín predloženia písomnej žiadosti o overenie spôsobilosti nezodpovedá skutočným potrebám zainteresovaných strán a časový odstup, s ktorým je potrebné podať žiadosť, je neopodstatnene dlhý. V niektorých prípadoch je v praxi tento termín obchádzaný, v zmysle čo najviac vyhovieť podnikateľským subjektom, ktoré prejavia záujem o vstup do systému duálneho vzdelávania. 
Proces predkladania žiadostí o overenie spôsobilosti zamestnávateľa uchádzajúceho sa o vstup do systému duálneho vzdelávania s neprimerane skorým termínom obmedzuje podnikateľské subjekty.

	Dôvody na zmenu (argumenty)

	Hlavným dôvodom k zmene je práve aplikačná prax, ktorá poukazuje na spomínané nedostatky. Ustanovenie presného a neprimerane skorého termínu na predkladanie žiadosti o overenie spôsobilosti zamestnávateľa uchádzajúceho sa o vstup do systému duálneho vzdelávania nezodpovedá časovým potrebám, ktoré si samotný proces vyžaduje a obmedzuje podnikateľov pri predkladaní žiadosti. 

	Termín realizácie opatrenia
	31. 12. 2018

	Gestor a spolugestori
	MŠVVŠ SR

	Prínos

	Prínosom bude nielen zjednodušenie vstupu nových podnikateľských subjektov do systému duálneho vzdelávania, ale aj jeho zatraktívnenie a zvýšenie počtu podnikateľov, ako aj žiakov zapojených do duálneho vzdelávania.

	Popis vybraných vplyvov
	Opatrenie nebude mať vplyv na rozpočet verejnej správy.
Opatrenie bude mať pozitívny vplyv na podnikateľské prostredie. 




5. opatrenie 
	Návrh znenia opatrenia

	Odstrániť zákonom ustanovenú povinnosť predkladať k žiadosti o overenie spôsobilosti zamestnávateľa uchádzajúceho sa o vstup do systému duálneho vzdelávania niektoré doklady v tých prípadoch, keď táto informácia je dostupná vo verejne prístupných registroch. 
Čestným vyhlásením nahradiť potvrdenie príslušného úradu, že zamestnávateľ nemá v SR alebo v krajine svojho sídla daňové nedoplatky, nedoplatky na poistnom na verejné zdravotné poistenie, sociálne poistenie a nedoplatky na povinných príspevkoch na starobné dôchodkové sporenie.

	Súčasný stav

	Žiadosť o overenie spôsobilosti zamestnávateľa poskytovať praktické vyučovanie v systéme duálneho vzdelávania musí obsahovať náležitosti a povinné prílohy podľa § 12 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov. Konkrétne ide o:

a. identifikačné údaje zamestnávateľa,
b. predmet činnosti zamestnávateľa,
c. študijný odbor alebo učebný odbor, v ktorom bude poskytovať praktické vyučovanie,
d. počet žiakov, ktorých zamestnávateľ predpokladá pripravovať v systéme duálneho vzdelávania,
e. identifikačné údaje strednej odbornej školy, s ktorou zamestnávateľ predpokladá uzatvoriť zmluvu o duálnom vzdelávaní,
f. predpokladaný počet majstrov odbornej výchovy, učiteľov odbornej praxe alebo predpokladaný počet učiteľov umeleckej praxe, ktorí sú zamestnancami zamestnávateľa a pod vedením ktorých budú žiaci vykonávať praktické vyučovanie,
g. predpokladaný počet majstrov odbornej výchovy, učiteľov odbornej praxe alebo predpokladaný počet učiteľov umeleckej praxe, ktorí sú zamestnancami strednej odbornej školy a pod vedením ktorých budú žiaci vykonávať praktické vyučovanie, ak zamestnávateľ nezamestnáva
1. majstrov odbornej výchovy, učiteľov odbornej praxe alebo učiteľov umeleckej praxe alebo
2. potrebný počet majstrov odbornej výchovy, učiteľov odbornej praxe alebo potrebný počet učiteľov umeleckej praxe,
h. predpokladaný počet inštruktorov, ak žiak bude vykonávať praktické vyučovanie pod vedením inštruktora,
i. školský rok, od ktorého zamestnávateľ predpokladá poskytovať praktické vyučovanie v systéme duálneho vzdelávania,
j. dátum a podpis štatutárneho zástupcu zamestnávateľa.
 
Prílohou žiadosti je 
a. doklad o oprávnení zamestnávateľa vykonávať činnosť, ktorá zodpovedá obsahu vzdelávania v študijnom odbore alebo v učebnom odbore, v ktorom bude poskytovať praktické vyučovanie,
b. doklad o zabezpečení priestorov a vymedzení priestorov pre príslušnú časť školského vzdelávacieho programu študijného odboru alebo učebného odboru,
c. čestné vyhlásenie o tom, že zamestnávateľ do vykonania obhliadky podľa § 13 ods. 5 bude mať materiálno-technické zabezpečenie zodpovedajúce príslušnej časti školského vzdelávacieho programu študijného odboru alebo učebného odboru,
d. potvrdenie súdu, že zamestnávateľ nie je v konkurze alebo v likvidácii,
e. potvrdenie súdu, že proti zamestnávateľovi nebol zamietnutý návrh na vyhlásenie konkurzu pre nedostatok majetku,
f. potvrdenie príslušného úradu nie staršie ako tri mesiace, že zamestnávateľ nemá v SR alebo v krajine svojho sídla daňové nedoplatky, nedoplatky na poistnom na verejné zdravotné poistenie, sociálne poistenie a nedoplatky na povinných príspevkoch na starobné dôchodkové sporenie,
g. výpis z registra trestov nie starší ako tri mesiace preukazujúci, že zamestnávateľ, štatutárny zástupca zamestnávateľa alebo člen štatutárneho orgánu zamestnávateľa nebol právoplatne odsúdený za úmyselný trestný čin.

	Popis záťaže

	Zákon v súčasnej podobe vyžaduje od zamestnávateľov predloženie dokladu o oprávnení zamestnávateľa vykonávať činnosť, ktorá zodpovedá obsahu vzdelávania v študijnom odbore alebo v učebnom odbore, v ktorom bude poskytovať praktické vyučovanie – v praxi napr. výpis z obchodného registra alebo výpis zo živnostenského registra. Oba registre sú však verejne prístupné. 

Taktiež vyžaduje iné prílohy, ktoré sú nahraditeľné čestným prehlásením (napr. potvrdenie príslušného úradu nie staršie ako tri mesiace, že zamestnávateľ nemá v Slovenskej republike alebo v krajine svojho sídla daňové nedoplatky, nedoplatky na poistnom na verejné zdravotné poistenie, sociálne poistenie a nedoplatky na povinných príspevkoch na starobné dôchodkové sporenie).

Predmetná regulácia zavádza pre podnikateľov predovšetkým administratívne náklady (čas na realizáciu jednotlivých úkonov, predovšetkým na vypracovanie dokumentácie, oznamovanie skutočností a predkladanie dokladov), ako aj priame finančné náklady (potvrdenia od súdu, výpis z OR, a pod.)

	Dôvody na zmenu (argumenty)

	Nevyžadovať od podnikateľov informácie, ktoré má štátna správa k dispozícii z dostupných registrov, prípadne ktoré je možné nahradiť čestným vyhlásením. 

	Termín realizácie opatrenia
	31. 12. 2018

	Gestor a spolugestori
	MŠVVŠ SR

	Prínos

	Prínosom bude nielen zjednodušenie vstupu nových podnikateľských subjektov do systému duálneho vzdelávania, ale aj jeho zatraktívnenie a zvýšenie počtu podnikateľov, ako aj žiakov zapojených do duálneho vzdelávania.

	Popis vybraných vplyvov
	Opatrenie nebude mať vplyv na rozpočet verejnej správy.
Opatrenie bude mať pozitívny vplyv na podnikateľské prostredie.




6. opatrenie 
	Návrh znenia opatrenia

	Zaviesť cielené systémové nástroje zamerané na podporu zvyšovania zručností zamestnancov v oblasti informačných a komunikačných technológií.

	Súčasný stav 

	V súčasnosti SR mení prístup k podpore investorov a investícií smerom k investíciám s vysokou pridanou hodnotou, ktoré sú charakteristické veľkými nárokmi, najmä na oblasť zručností v oblasti informačných a komunikačných technológií (IKT), pričom v tejto oblasti zaznamenávame nedostatok disponibilnej pracovnej sily.

	Popis záťaže

	Podnikatelia zaznamenávajú akútny nedostatok disponibilnej pracovnej sily v oblasti IKT. Rovnako aj podpora zavádzania nových technológií vrátane nárokov vyplývajúcich zo stratégie Priemysel 4.0 si vyžaduje vysoké IKT zručnosti zamestnancov a ich súčasná úroveň nie je dostačujúca. 
Kvantitatívne a kvalitatívne nedostatky personálneho aparátu v oblasti IKT spôsobujú finančné aj administratívne náklady a časovú záťaž.

	Dôvody na zmenu (argumenty) 
	Dôvodom na zmenu je dosiahnutie cieľa, ktorým by malo byť zvýšenie počítačovej gramotnosti zamestnancov v oblasti špecifických IKT zručností (napr. pokročilé ovládanie NC strojov, pokročilé zvládanie grafických a dizajnérskych počítačových programov (SW), a pod.) a tým odstránenie vyššie uvedenej záťaže.

	Termín realizácie opatrenia
	31. 12. 2018

	Gestor a spolugestori
	MŠVVŠ SR

	Prínos

	Dosiahnutie zvýšenia počítačovej gramotnosti zamestnancov v oblasti špecifických IKT zručností (napr. pokročilé ovládanie NC strojov, pokročilé zvládanie grafických a dizajnérskych SW, a pod.), uľahčenie investovania a motivácia pre investorov, zvýšenie počtu kvalifikovaných zamestnancov v IKT oblasti.

	Popis vybraných vplyvov
	Negatívny vplyv na rozpočet verejnej správy vo výške 2,7 mil. eur ročne. 
Realizáciou opatrenia budú pozitívne ovplyvnené podnikateľské subjekty, ktoré pôsobia v sektore IKT. Zlepšia sa zručnosti zamestnancov pôsobiacich v IKT. Zníži sa administratívna a časová záťaž, zlepšením zručností sa zlepší možnosť využívania modernejšej techniky. Zlepší sa počítačová gramotnosť zamestnancov v oblasti IKT. 
Náklady na podnikateľské subjekty súvisia s potrebou školiteľov a s tým súvisiacimi mzdovými nárokmi na uvedených školiteľov.
Predložený návrh bude mať pozitívny vplyv na rozvoj konkurencie v danej oblasti, zlepšenie kvality práce a zníženie administratívnej záťaže na zamestnancov.




Opatrenia Ministerstva dopravy a výstavby SR 
7. opatrenie
	Návrh znenia opatrenia

	Zrušiť miestnu príslušnosť orgánu verejnej správy pri vydávaní inštruktorských preukazov pôsobiacich v autoškolách.

	Súčasný stav 

	Inštruktor v autoškole pre vykonávanie svojej činnosti potrebuje inštruktorský preukaz, ktorý vydáva miestne príslušný okresný úrad v sídle kraja podľa pobytu fyzickej osoby.

	Popis záťaže

	Ak inštruktor pôsobí mimo svojho pobytu (napr. v Bratislave), tak inštruktorský kurz, ako aj skúšku z odbornej spôsobilosti absolvuje napr. v Bratislave, ale o vydanie inštruktorského preukazu musí požiadať miestne príslušný okresný úrad v sídle kraja podľa pobytu fyzickej osoby.
Inštruktor potrebuje vycestovať na miestne príslušný okresný úrad v sídle kraja podľa pobytu fyzickej osoby, čo predstavuje časovú stratu, ako aj náklady na cestovanie na miestne príslušný okresný úrad v sídle kraja.

	Dôvody na zmenu (argumenty) 
	V súčasnosti, keď je zavedený jednotný informačný systém v cestnej doprave, inštruktorský preukaz môže vydať ktorýkoľvek okresný úrad v sídle kraja a nemusí byť určená miestna príslušnosť.

	Termín realizácie opatrenia
	30. 06. 2020

	Gestor a spolugestori
	MDV SR

	Legislatíva

	Zákon č. 93/2005 Z. z. o cestnej premávke a o zmene a doplnení niektorých zákonov v znení neskorších predpisov

	Prínos

	Ušetrenie časovej straty, ako aj nákladov na cestovanie na miestne príslušný okresný úrad v sídle kraja.

	Popis vybraných vplyvov

	Návrh predpokladá vplyvy na rozpočet verejnej správy, vplyv na informatizáciu spoločnosti a služby verejnej správy pre občana. 
Úprava jednotného informačného systému v cestnej doprave v súvislosti s týmto opatrením predpokladá finančnú náročnosť na rozpočet Ministerstva dopravy a výstavby SR vo výške 140 400 eur bez DPH, čo tvorí sumu 168 480 eur s DPH. 




8. opatrenie
	Návrh znenia opatrenia

	Zaviesť elektronickú službu pre vydanie karty vodiča do digitálneho tachografu.

	Súčasný stav 

	Profesionálny vodič pre získanie karty vodiča potrebnej do digitálneho tachografu musí osobne navštíviť zberné miesto, kde si fyzicky musí podať žiadosť o vydanie karty vodiča.

	Popis záťaže

	Profesionálny vodič pri vykonávaní svojej činnosti je častokrát pri svojej práci mimo Slovenska. Kvôli vydaniu karty vodiča potrebnej do digitálneho tachografu sa musí vrátiť na Slovensko, vyhľadať zberné miesto a tam osobne podať žiadosť.
Profesionálny vodič potrebuje vycestovať na zberné miesto, čo predstavuje časovú stratu, ako aj náklady na cestovanie na zberné miesto.

	Dôvody na zmenu (argumenty) 
	V súčasnosti, keď je zavedený informačný systém na vydávanie kariet vodiča do digitálneho tachografu, postačovalo by, aby bola vytvorená elektronická služba, kde profesionálny vodič, ktorý je držiteľom príslušného vodičského oprávnenia, prostredníctvom eID si požiada o vydanie karty vodiča do digitálneho tachografu. 

	Termín realizácie opatrenia
	31. 12. 2021

	Gestor a spolugestori
	MDV SR
MV SR

	Legislatíva

	Zákon č. 461/2007 Z. z. o používaní záznamového zariadenia v cestnej doprave

	Prínos

	Nebude potrebné vycestovať na zberné miesto, čo predstavuje časovú stratu, ako aj náklady na cestovanie na zberné miesto.

	Popis vybraných vplyvov

	Návrh predpokladá negatívny vplyv na rozpočet verejnej správy, pozitívny vplyv na podnikateľské prostredie, vplyv na informatizáciu spoločnosti, služby verejnej správy pre občana.
Zavedenie elektronickej služby predpokladá finančnú náročnosť na rozpočet Ministerstva dopravy a výstavby SR vo výške 304 200 eur bez DPH, čo tvorí sumu 365 040 eur s DPH. 
Počet vydaných kariet vodičov za rok 2017 bol 25 062. Nepriame finančné náklady podnikateľského prostredia spočívajú v nákladoch na dopravu k miestu poskytovania služby (priemerná cena prepravy pomocou osobného dopravného prostriedku a verejným dopravným prostriedkom je 8 eur). Ušetrené nepriame finančné náklady sú 200 496 eur. Priemerná cena 2 hodín práce podnikateľa v národnom hospodárstve sa pohybuje na úrovni 14,10 eura. Ušetrená výška administratívnych nákladov je 353 374 eur.






9. opatrenie
	Návrh znenia opatrenia

	Zabezpečiť schválenie dohody medzi USA a SR a jej zaradenie do prílohy 1 a prílohy 2 Dohody medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva v platnom znení. 

	Súčasný stav 

	Dodatok 1 k Dohode medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva[footnoteRef:1]) v platnom znení (ďalej len „Dohoda BASA“) pre SR v zozname príslušných dohôd nezahŕňa Dohodu medzi Spojenými štátmi a Československom o vzájomnom schvaľovaní osvedčení letovej spôsobilosti pre dovážané lietadlá.  [1: ) Ú. v. EÚ L 291, 09. 11. 2011.] 


Z tohto dôvodu nie sú v dodatku prílohy I a v prílohe II k Dohode BASA pre SR špecifikované výrobky a súvisiace vývozné dokumenty akceptované na dovoz do Spojených štátov amerických. Vyriešením vzniknutej situácie budú môcť výrobcovia leteckej techniky, konkrétne lietadiel ELA 1[footnoteRef:2]) a LSA[footnoteRef:3]), a ktoré spadajú pod prílohu II k nariadeniu Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady č. 91/670/EHS, nariadenie (ES) č. 1592/2002 a smernica 2004/36/ES[footnoteRef:4]) v platnom znení vyvážať tieto výrobky leteckej techniky na trh v Spojených štátoch amerických, na ktorom je veľký dopyt práve po lietadlách týchto kategórií. Keďže ide o veľmi komplikovaný proces spojený s potrebou vyriešiť účinnosť platnej Dohody USA – Československa, alebo jej nahradenie inou dohodou, nie je v súčasnosti možné vyplniť všetky požadované informácie v rámci formulára návrhov opatrení. [2: ) Čl. 2 písm. k) nariadenia Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Ú. v. EÚ L 362, 17. 12. 2014) v platnom znení.]  [3: ) Čl. 2 písm. l) nariadenia (EÚ) č. 1321/2014 v platnom znení.]  [4: ) Ú. v. EÚ L 79, 19. 03. 2008.] 


Prehľad slovenských výrobcov lietadiel: TOMARK, AEROSPOOL, SHARK, AERO. Firmy sa snažia dostávať na trh USA svoje produkty nepriamo.

	Popis záťaže

	Slovenskí výrobcovia ELA 1 a LSA nemôžu vyvážať svoje produkty priamo zo SR na trh USA, čím sa im znižuje konkurencieschopnosť.

	Dôvody na zmenu (argumenty) 
	Zmena by mala nastať, aby slovenskí výrobcovia ELA 1 a LSA mohli vyvážať svoje produkty priamo do USA.

	Vysvetlenie k opatreniu
	Uzatvoreniu bilaterálnej dohody medzi SR a Spojenými štátmi americkými a 
jej následnému zaradeniu do príslušných častí Dohody medzi Spojenými štátmi americkými a Európskym spoločenstvom o spolupráci pri riadení bezpečnosti civilného letectva v platnom znení musí predchádzať splnenie príslušných požiadaviek Dopravným úradom, ich následná validácia zo strany Spojených štátov amerických.

	Termín realizácie opatrenia
	31. 12. 2020

	Gestor a spolugestori

	MDV SR
Dopravný úrad 
MZVaEZ SR
MH SR

	Prínos

	Zmena by mala nastať, aby slovenskí výrobcovia ELA 1 a LSA mohli vyvážať svoje produkty priamo do USA, čím by sa im otvoril ďalší trh na vývoz svojich produktov.

	Popis vybraných vplyvov

	Prijatie navrhovaného opatrenia bude mať vplyv na rozpočet verejnej správy, predpokladá sa audit americkými autoritami vo výške 50 000 eur. 
Opatrenie bude mať pozitívny vplyv na podnikateľské prostredie. (zvýšenie exportu).




Opatrenia Ministerstva životného prostredia SR
10. opatrenie 
	Návrh znenia opatrenia
	Odstrániť v tlačivách povinnosť použiť odtlačok pečiatky, pokiaľ má firma v Obchodnom registri SR uvedené, že pečiatku nepoužíva a upraviť postupy pre Slovenskú inšpekciu životného prostredia, pre tieto prípady.

	Súčasný stav 

	Na evidenčných a ohlasovacích tlačivách sa vyžaduje použiť odtlačok pečiatky, hoci niektoré firmy majú uvedené v Obchodnom registri SR (ďalej len „OR SR“), že pečiatky nepoužívajú.

	Popis záťaže
	Slovenská inšpekcia životného prostredia za nepoužitie pečiatky na  tlačivách udeľuje pokutu ako neposkytnutie úplných informácií.
Náklady sú administratívne a finančné v prípade udelenia pokuty.

	Dôvody na zmenu (argumenty) 
	Rešpektovať zápis v OR SR

	Termín realizácie opatrenia
	31. 05. 2018

	Gestor a spolugestori
	MŽP SR

	Legislatíva

	Vyhláška č. 371/2015 Z. z., ktorou sa vykonávajú niektoré ustanovenia zákona o odpadoch a zákon č. 79/2015 Z. z. o odpadoch a o zmene a doplnení niektorých zákonov.
Vyhláška MŽP SR č. 366/2015 Z. z. o evidenčnej povinnosti a ohlasovacej povinnosti v znení neskorších predpisov.

	Prínos
	Neudeľovanie pokút za nevykonateľné požiadavky zákona.

	Popis vybraných vplyvov
	Opatrenie nemá vplyv na rozpočet verejnej správy. 
Pozitívny vplyv na podnikateľské prostredie spočíva v odstránení povinnosti, ktorá v niektorých prípadoch nemohla byť vykonateľná. 




11. opatrenie 
	Návrh znenia opatrenia

	Pripraviť novelu zákona č. 401/1998 Z. z. o poplatkoch za znečisťovanie ovzdušia v znení neskorších predpisov v nadväznosti na odsúhlasenú stratégiu ochrany ovzdušia.

	Súčasný stav 

	Za vypúšťanie emisií do ovzdušia na báze uhlíka (oxid uhoľnatý – CO, oxid uhličitý – CO2) sú v súčasnosti niektoré podniky nákladovo zaťažené dvakrát:
1. Odvádzanie poplatkov za znečisťovanie ovzdušia pre znečisťujúcu látku (ZL) CO.
1. Nákup kvót na pokrytie emisií CO2, pre ktoré nebola povolená bezodplatná alokácia (energetický sektor), alebo nedostatok kvót bol spôsobený prísnymi benchmarkmi, na základe ktorých boli alokované kvóty pre odvetia pod carbon leakage.

	Popis záťaže

	Uhlík vypúšťaný ako CO v atmosfére v konečnom dôsledku zoxiduje na CO2. Vypúšťané emisie CO sú spoplatnené sadzbou 33,1939 eura/tonu. 
Vo využívaní výpočtu emisií skleníkových plynov na základe metódy hmotnostnej bilancii CO2 je oxid uhoľnatý tiež započítaný ako rozdiel vstupujúceho uhlíka v surovinách a vystupujúceho uhlíka v produkte a odpadoch po vynásobení koeficientom 3,664.
Záťaž predstavuje poplatok za CO, ktorý sa premení na CO2, pre ktorý je potrebné dokúpiť emisné kvóty. 
Pre 3. obchodovateľné obdobie ETS je každý rok alokovaná kvóta CO2, ktorá nepokrýva ročné vypustené emisie. Podniky využívajúce na výpočet emisií skleníkových plynov metódu hmotnostnej bilancie sú povinné zabezpečiť nákupom v trhových cenách dostatok emisných kvót CO2 a zároveň zaplatiť za emisie CO. Ide o dvojité priame finančné náklady za vypustenie toho istého uhlíka. 
V rámci Smernice týkajúcej sa systému obchodovania s emisnými kvótami skleníkových plynov v EÚ (EU ETS) sa niektorým odvetviam vystaveným najväčšiemu riziku, ak premiestnenia výroby mimo EÚ, prideľuje časť emisných kót bezodplatne. Rozdiel medzi bezodplatne pridelenými kvótami a množstvom kvót potrebným na vyrovnanie za skutočné emisie CO2 v príslušnom kalendárnom roku si inštalácie musia zabezpečiť nákupom emisných kvót v trhových cenách. Zároveň však platia za emisie CO, čo predstavuje dvojité finančné náklady za vypustenie toho istého uhlíka. 
Ak podnik vypustil 110 148 t CO v roku 2016, čo tvorilo cca 60 % celkových emisií CO za SR (186 290 t CO/rok 2016), musel odviesť poplatky vo výške 3 655 812 eur. Uvedené množstvo CO v prepočte na „C“ zodpovedá 47 213 t uhlíka, čo po vynásobení koeficientom 3,664 predstavuje 172 988 t CO2. Pri aktuálnej cene CO2 9,6 eura/t (26. 02. 2018) to vytvára náklad vo výške 1 660 690 eur na zakúpenie CO2 kvót. 
V rámci odvetví pod carbon leakage sú v EÚ prideľované bezodplatné alokácie, ktoré však majú znižujúci sa trend. Za rok 2016 pokryla bezodplatná alokácia cca 67 % emisií CO2 v U. S. Steel Košice, s.r.o., zvyšné kvóty musia byť dokúpené v trhových cenách.
Bezodplatné alokácie sú v EU nástrojom, ktorý je pre obdobné výrobné podniky zavedený,  avšak navyše platby za vypustené emisie CO (ten istý uhlík) sú špecifikom. Aj týmto spôsobom (zvýšenými nákladmi) je zhoršovaná pozícia podnikov SR v konkurenčnom prostredí EÚ.

	Dôvody na zmenu (argumenty) 
	Povinnosť dodržiavať ustanovenia platné pre systém obchodovania s emisnými kvótami skleníkových plynov v EÚ (EU ETS) vyplýva z transpozície EU legislatívy a záväzkov SR. Poplatky za znečisťovanie ovzdušia sú však v kompetencii samotnej SR.
Emisie CO vs. NOx: v rámci vydaných záverov o BAT pre LPC sú určené BAT-AEL pre emisie NOx a emisné limity pre CO sú iba indikatívne. Tu je prihliadané na väčšiu škodlivosť emisií NOx oproti emisiám CO, a to aj z pohľadu riadenia technologických spaľovacích procesov v LPC.

	Termín realizácie opatrenia
	31. 12. 2019

	Gestor a spolugestori
	MŽP SR

	Legislatíva

	Zákon č. 401/1998 Z. z. o poplatkoch za znečisťovanie ovzdušia v znení neskorších predpisov.

	Prínos

	Úspora nákladov na poplatkoch, ktoré môžu byť vynaložené účelnejším spôsobom, napr. na zlepšenie infraštruktúry podniku a tým zníženie energetickej náročnosti.

	Popis vybraných vplyvov
	V súčasnosti nie je možné vyčísliť negatívny vplyv tohto opatrenia na rozpočet verejnej správy a súčasne pozitívny vplyv na podnikateľské prostredie, pretože prípadná zmena poplatku za CO v rámci zákona č. 401/1998 Z. z. o poplatkoch za znečisťovanie ovzdušia v znení neskorších predpisov bude podliehať analýze a posúdeniu vplyvov v rámci pripravovanej Stratégie kvality ovzdušia. Až na základe tejto analýzy a pri príprave novely poplatkového zákona budú určené konkrétne vplyvy na rozpočet verejnej správy.




12. opatrenie
	Návrh znenia opatrenia

	Zjednodušiť proces posudzovania vplyvov na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov so zreteľom na skrátenie lehôt posudzovania vplyvov na životné prostredie a riešenie oblastí opísaných v popise záťaže  

	Súčasný stav 

	Proces posudzovania vplyvov na životné prostredie (ďalej len „EIA“) upravuje zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov. Tento postup je extrémne administratívne, časovo a aj finančne náročný.

	Popis záťaže

	Proces EIA je časovo veľmi náročný, preto je potrebné skrátiť lehotu celého tohto procesu. 
Navrhnúť zmenu definície verejnosti v súlade so zásadami dobrej praxe, pričom budú dodržané požiadavky príslušnej medzinárodnej legislatívy.
Zabezpečiť, aby sa pri technológiách, kde sa pre zariadenia berie maximálna hodinová kapacita udávaná výrobcom a pritom zariadenie sa neprevádzkuje počas celého roka, nedochádzalo k aplikácii zákona o EIA na základe výpočtu bez zohľadnenia reálnej prevádzky. (Konkrétne u štiepkovačky – orezy stromov sa vykonávajú na zelených plochách a môžu sa realizovať len v mimovegetačnom období, t. j. cca 3 mesiace do roka. Pre účely povolenia však musia počítať, že pracujú 365 dní v roku, čím sa kapacita zariadenia dostane na hranicu EIA, nezohľadňujúc odstávku, údržbu, poruchy, alebo sezónnosť).  
Pri rozhodovaní v zmysle zákona o EIA pri ukladaní inertného odpadu v prípade likvidácie banských diel zabezpečiť, aby sa opätovne nepostupovalo podľa tohto zákona. Podľa prílohy č. 8 kapitola č. 9 Infraštruktúra zákona o EIA pol. č. 4 Skládky odpadov na inertný odpad s kapacitou nad 250 000 m3 podliehajú zisťovaciemu konaniu (časť B – pritom pre ukladanie iných ako ťažobných odpadov (aj inertných) do vyťažených priestorov sú ustanovené podrobnosti o odpadoch vhodných na využívanie na povrchovú úpravu terénu v § 20 vyhlášky č. 371/2015, ktorou sa vykonávajú niektoré ustanovenia zákona o odpadoch: (4) Pri povrchovej úprave terénu, ktorou je likvidácia, sanácia alebo rekultivácia banských diel a lomov, sa môže použiť výlučne inertný odpad, ktorý je vhodným spôsobom upravený na tento účel a spôsob jeho využitia musí zabezpečiť stabilitu takto uloženého inertného odpadu najmä s ohľadom na zabránenie zosuvov). Podľa § 39 ods. 2 vyhlášky č. 371/2015 Z. z. prílohou žiadosti o súhlas podľa § 97 zákona o odpadoch, ak ide o povrchovú úpravu terénu, ktorou je likvidácia, sanácia alebo rekultivácia banského diela a lomu, je záverečné stanovisko z procesu EIA alebo rozhodnutie zo zisťovacieho konania k zámeru alebo k oznámeniu o zmene, ak sa na túto činnosť vyžaduje. Proces ťažby a likvidácie lomov by mal byť doriešený v jednom procese EIA na začiatku ťažby, keďže zákonné podmienky likvidácie banských diel sú jasne definované ako Banským zákonom (č. 44/1988 Zb.), plánom likvidácie, tak aj zákonom o odpadoch č. 79/2015 Z. z.
Náklady sú administratívne a finančné.

	Dôvody na zmenu (argumenty) 
	Súčasný stav odrádza domácich podnikateľov od zámeru investovať, podnikateľom, ktorí uskutočňujú projekt, spôsobuje administratívne, časové a finančné komplikácie (s dôrazom na časovú náročnosť procesu). Cieľom návrhu je aj skvalitnenie EIA, pretože zložitosť procesu nemá pozitívny vplyv na ochranu životného prostredia a poskytuje široký priestor podnikateľom, ktorí majú záujem o zabránenie plánovanej investície zo zištných dôvodov, nie z dôvodu ochrany životného prostredia, čo nie je cieľom legislatívy EÚ.
V súčasnosti prebieha legislatívny proces s cieľom zjednodušiť proces EIA aj v Českej republike.

	Termín realizácie opatrenia
	31. 12. 2019

	Gestor a spolugestori
	MŽP SR

	Prínos

	Zvýšenie záujmu podnikateľov o investovanie, zrýchlenie uskutočňovania projektov, ktoré sú v realizácii, vytvorenie nových pracovných miest, skvalitnenie služieb, odstránenie administratívnych bariér podnikateľskej činnosti, ako aj skvalitnenie EIA, keďže súčasná zložitosť procesu posudzovania vplyvov pri investíciách negatívne vplýva na kvalitu a efektívnosť posudzovania, zároveň poskytuje široký priestor tým, ktorí majú záujem o zabránenie plánovanej investícii zo zištných dôvodov, nie z dôvodu ochrany životného prostredia.

	Popis vybraných vplyvov
	Opatrenie nepredpokladá negatívny vplyv na rozpočet verejnej správy. 
Pozitívny vplyv na podnikateľské prostredie nie je možné vyčísliť, keďže opatrenie bude riešené legislatívnou úpravou a definitívny návrh nie je ešte známy.




Opatrenia Úradu podpredsedu vlády SR pre investície a informatizáciu
13. opatrenie
	Návrh znenia opatrenia
	Jednoduchou formou (napr. piktogramom) a v jednotnom formáte uvádzať na informačných tabuliach a ich webových sídlach  zoznam tlačív a dokumentov, vrátane počtu originálov a potreby osvedčenia podpisu, ktoré sa vyžadujú pri podaní tej ktorej žiadosti.

	Súčasný stav 

	Orgány verejnej správy často neprehľadne alebo nejednoznačne uvádzajú povinnosť doručenia úradne osvedčených dokumentov, prípadne množstvo požadovaných originálov. Niektoré orgány tieto kritériá na svojich formulároch, prípadne v legende na svojich webových sídlach, označujú.

	Popis záťaže

	Podnikateľom vzniká zbytočná záťaž pri zisťovaní a zabezpečovaní toho, ktoré dokumenty majú byť doručené verejnej správe, ktoré majú byť úradne osvedčené a v koľkých origináloch a pri opakovaných návštevách úradov kvôli doručeniu „opravených“ podaní s osvedčením podpisu, atď.
Podnikateľom vznikajú priame finančné náklady pokiaľ dávajú preventívne úradne osvedčiť dokumenty, ktoré takto byť osvedčené  nemusia, alebo ak je dôvodom odmietnutia prijatia dokumentov (resp. žiadostí) chýbajúce úradné osvedčenie, či nedostatočný počet originálov. V takomto prípade môžu vznikať ďalšie priame finančné náklady pri doplnení dokumentov alebo opakovaného podania žiadostí a platenia príslušných poplatkov.
Podnikateľom a verejnej správe vznikajú administratívne náklady pri predĺžení konaní alebo vybavení jednotlivých žiadostí, pokiaľ podania musia byť doplnené, alebo ak má byť začaté nové konanie, resp. podaná nová žiadosť.    

	Dôvody na zmenu (argumenty) 
	Úspora času a finančných prostriedkov pre podnikateľov ako aj pre verejnú správu, rovnako ako sprehľadnenie celého systému. 

	Termín realizácie opatrenia
	30. 06. 2019

	Gestor a spolugestori

	ÚPPVII 
všetky ústredné orgány štátnej správy

	Prínos
	Podnikatelia ušetria priame finančné náklady a administratívne časové náklady (eliminácia zbytočných prolongácií). 
Verejná správa ušetrí na administratívnych a časových nákladoch.

	Popis vybraných vplyvov
	V tomto štádiu nie je možné vyčísliť vplyv na rozpočet verejnej správy a pozitívny vplyv na podnikateľské prostredie, keďže spôsob realizácie opatrenia nie je známy.




14. opatrenie
	Návrh znenia opatrenia
	Zabezpečiť, aby štátne inštitúcie už od fyzických a právnických osôb ďalej nepožadovali najčastejšie žiadané výpisy, potvrdenia a ďalšie dokumenty.

	Súčasný stav 

	Podnikatelia majú povinnosť doručovať na rôzne úrady a inštitúcie dokumenty, ktoré si tieto úrady vyžadujú, hoci sú to dokumenty vydané štátom, prípadne jeho inštitúciami. 

	Popis záťaže

	Táto bežná prax prináša podnikateľom administratívnu záťaž, ktorá si vyžaduje finančné a časové nároky pri vybavovaní a získavaní týchto dokumentov.

	Náklady

	Náklady je veľmi ťažké vyčísliť, keďže ide o veľmi rôznorodé požiadavky v závislosti od typu podnikania a typu žiadostí.

	Dôvody na zmenu (argumenty) 
	Štát a jeho inštitúcie by mali vyžadovať od občana iba také podklady, ktoré si samy nemôžu získať, teda také, ktoré si vyžadujú jeho vôľu a súhlas (napr. čestné prehlásenia, vyhlásenia, žiadosti, a pod.). Všetky ostatné podklady, ktoré úrad alebo inštitúcia pre svoje rozhodnutie potrebuje, by si mala vyžiadať a získať sama bez zaťažovania občana.

	Vysvetlenie k opatreniu
	Ak štátna inštitúcia alebo úrad potrebuje na vydanie svojho rozhodnutia takéto potvrdenie, výpis z registra alebo iný dokument, je povinná si ho vyžiadať bez toho, aby ukladaním akejkoľvek povinnosti zaťažovala občana. Od občana môže žiadať len taký dokument, ktorého vytvorenie je v jeho moci alebo záleží na jeho rozhodnutí. To sa vzťahuje na fyzické aj právnické osoby, teda aj na podnikateľov, spoločnosti a neziskové organizácie. 
Opatrenie bude realizované pre identifikované najčastejšie žiadané výpisy v rámci príloh rôznych žiadostí. Sú nimi list vlastníctva, výpis z registra trestov, výpis z obchodného registra a živnostenského registra.

	Termín realizácie opatrenia
	31. 12. 2018

	Gestor a spolugestori
	ÚPPVII

	Prínos
	Cieľom predloženého návrhu zákona je zrušenie povinnosti predkladať orgánom verejnej moci výpisy z listu vlastníctva, z obchodného registra, zo živnostenského registra a výpisy z registra trestov v listinnej podobe na základe tzv. princípu jedenkrát a dosť a odbremeniť tak občanov a podnikateľov od poskytovania údajov, ktoré už dnes štát má k dispozícii. Všetky tieto údaje si môžu zamestnanci verejnej správy získavať sami v reálnom čase. Zníži sa administratívne zaťaženie podnikateľov, čím sa ušetria ich finančné a časové náklady, podnikatelia získajú viac času na rozvíjanie svojho podnikania. Podporí sa tým rast produktivity práce, rast ekonomiky a prosperita cez odstránenie neproduktívnych nákladov a zbytočnej administratívy.

	Popis vybraných vplyvov
	Negatívny vplyv na rozpočet verejnej správy v hodnote 2,7 mil. eur.
Pozitívny vplyv na podnikateľské prostredie vo výške 6,6 mil. eur.




Opatrenia Ministerstva spravodlivosti SR
15. opatrenie 
	Návrh znenia opatrenia

	Doplniť odborný výklad ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov a zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov opisujúcich postup identifikácie konečného užívateľa výhod v prípadoch, v ktorých ho nie je možné určiť výlučne postupom podľa jediného ustanovenia.

	Súčasný stav 

	Partneri verejného sektora a oprávnené osoby sú povinné identifikovať konečného užívateľa výhod. 
Návod na identifikáciu osoby, ktorá je konečným užívateľom výhod partnera verejného sektora, je ustanovený v § 6a zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov („zákon o ochrane pred legalizáciou príjmov z trestnej činnosti“). Uvedené ustanovenie poskytuje v ods. 1 návod v prípadoch, keď je partnerom vereného sektora (a) právnická osoba, (b) fyzická osoba – podnikateľ alebo (c) združenie majetku.
V praxi je sporné ako postupovať v situáciách, pri ktorých nie je možné dospieť ku konečnému užívateľovi výhod postupom uvedeným iba v jedinom ustanovení. 
Ide napr. o právnické osoby, pri ktorých postupom podľa §6a ods. 1 písm. a) zákona o ochrane pred legalizáciou príjmov z trestnej činnosti možno v poslednej úrovni nájsť združenia majetku, ktoré však nie je možné ďalej analyzovať postupom podľa písm. a). 
Vzniká teda otázka, či je potrebné toto združenie majetku ďalej analyzovať postupom podľa § 6a ods. 1 písm. c) zákona o ochrane pred legalizáciou príjmov z trestnej činnosti.

	Popis záťaže

	Neurčitá právna úprava, ktorá môže viesť k nesprávnej identifikácii konečného užívateľa výhod partnera verejného sektora. 
V prípade nesprávnej identifikácie konečného užívateľa výhod partnera verejného sektora môže registrujúci orgán uložiť partnerovi verejného sektora pokutu od 10 000 eur do 1 000 000 eur a jeho štatutárnemu orgánu od 10 000 eur do 100 000 eur (pričom za túto pokutu ručí aj oprávnená osoba).

	Dôvody na zmenu (argumenty) 
	Odstránenie neurčitej právnej úpravy a posilnenie právnej istoty partnerov verejného sektora.

	Termín realizácie opatrenia
	31. 12. 2018

	Gestor a spolugestori
	MS SR

	Prínos

	Odstránenie neurčitej právnej úpravy a posilnenie právnej istoty partnerov verejného sektora.

	Popis vybraných vplyvov
	Opatrenie nebude mať vplyvy na rozpočet verejnej správy, keďže ide o vyjasnenie právnej úpravy. 
Pozitívny vplyv na podnikateľské prostredie spočíva v odstránení nejasností a uľahčení práce.




Opatrenia Ministerstva financií SR
16. opatrenie
	Návrh znenia opatrenia
	Zjednodušiť prístup k získaniu informácie o pridelenom daňovom identifikačnom čísle na portáli finančnej správy.

	Súčasný stav 

	V súčasnosti existuje možnosť zistiť informáciu o vlastnom daňovom identifikačnom čísle (ďalej aj „DIČ“) napr. pri strate osvedčenia, resp. o DIČ iného daňovníka len na základe žiadosti podľa § 53 ods. 1 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, ktorá je spoplatnená správnym poplatkom. 
Žiadosť o vydanie potvrdenia o tom, aké číslo bolo daňovému subjektu pridelené pri registrácii je potrebné podať na miestne príslušný daňový úrad. Správca dane je povinný na základe žiadosti daňového subjektu poskytnúť informácie o inom daňovom subjekte uvedené v odseku 1 § 53 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov. Podľa § 53 ods. 1 zákona č. 563/2009 Z. z. správca dane na žiadosť oznámi, odkedy je určitý daňový subjekt registrovaný, kedy mu bola registrácia zrušená, alebo aké číslo mu bolo pridelené pri registrácii, alebo potvrdí, či číslo, ktoré daňový subjekt uviedol, mu bolo pridelené pri registrácii. Oznámenie, či určitý daňový subjekt je registrovaný, alebo aké číslo mu bolo pridelené pri registrácii na žiadosť daňového subjektu, podlieha správnemu poplatku podľa položky 2a/ sadzobníka správnych poplatkov v sume 2 eur. V prípade žiadosti podanej elektronickými prostriedkami sa, podľa § 6 ods. 1 zákona č. 145/1995 Z. z. o správnych poplatkoch, sadzba poplatku znižuje a je 50 % zo sadzby poplatkov určených v sadzobníku; pri poplatku za kolok vo výške 2 eur sa platí poplatok vo výške 1 euro. Ak dôjde ku strate osvedčenia o registrácii je potrebné túto skutočnosť oznámiť správcovi dane. Vydanie osvedčenia o registrácii ako náhradu za stratené, zničené, poškodené alebo odcudzené osvedčenie podlieha správnemu poplatku 6,50 eura. Ak žiadosť bude podaná elektronickými prostriedkami poplatok za kolok je vo výške 3 eur. Počet vydaných osvedčení o registrácii ako náhrady za stratené, zničené, poškodené alebo odcudzené osvedčenie za rok 2017 bol 1 832 ks.

	Popis záťaže
	Podanie spoplatnenej žiadosti. 

	Dôvody na zmenu (argumenty) 
	Zníženie administratívneho zaťaženia podnikateľov. 

	Vysvetlenie k opatreniu
	Náhradu za stratené, zničené, poškodené alebo odcudzené osvedčenie vydáva daňový úrad na základe žiadosti daňového subjektu, ktorou požiada o vydanie náhrady a ktoré sa spoplatňuje podľa sadzobníka zákona č. 145/1995 Z. z. o správnych poplatkoch. Pôjde o aplikáciu, ktorá bude slúžiť ako pomôcka na operatívne získanie informácie o pridelenom DIČ, napríklad v prípade, keď daňový subjekt potrebuje uviesť DIČ v podaní pre finančnú správu, a nemá v danej chvíli pri sebe osvedčenie o registrácii a pridelení DIČ, alebo ho nevie nájsť. Na základe zadania jednoznačného identifikátora akým je napr. IČO (alebo rodné číslo pri fyzickej osobe – nepodnikateľovi) by používateľ mohol získať informáciu o jemu pridelenom DIČ.  

	Termín realizácie opatrenia
	31. 12. 2019

	Gestor a spolugestori
	MF SR

	Prínos
	Zlepšenie podmienok v oblasti podnikateľského prostredia pri komunikácii so správcom dane a zníženie nákladov daňovníka a administratívneho zaťaženia.

	Popis vybraných vplyvov
	 Keďže táto aplikácia bude slúžiť ako pomôcka na operatívne zistenie informácie o pridelenom DIČ a nebude nenahrádzať vydanie osvedčenia o registrácii, Finančná správa SR nepredpokladá pokles príjmov v rozpočte verejnej správy. Pozitívny vplyv na podnikateľské prostredie.




17. opatrenie
	Návrh znenia opatrenia

	Legislatívne upraviť mechanizmus riešenia sporov týkajúcich sa dvojitého zdanenia.

	Súčasný stav 

	Jedným z najväčších problémov, ktorým daňové subjekty pôsobiace cezhranične v súčasnosti čelia, je dvojité zdanenie. Mechanizmy riešenia sporov týkajúcich sa dvojitého zdanenia už existujú. Ide o postupy vzájomnej dohody, ktoré sa predpokladajú v zmluvách o zamedzení dvojitého zdanenia uzavretých medzi členskými štátmi, ako aj v arbitrážnom dohovore Únie o zamedzení dvojitého zdanenia v súvislosti s úpravou ziskov združených podnikov. Existujú však prípady, ktoré nemožno riešiť v rámci existujúcich mechanizmov, na ktoré sa nevzťahuje arbitrážny dohovor Únie ani dohovory o zamedzení dvojitého zdanenia. Tradičné metódy riešenia sporov už nie celkom zodpovedajú zložitosti a rizikám súčasného globálneho daňového prostredia.

	Popis záťaže

	Administratívna záťaž – v prípade, že sa daňový subjekt rozhodne riešiť dvojité zdanenie podľa návrhu zákona, je povinný podať na príslušný orgán žiadosť o zamedzenie dvojitého zdanenia. 
Náklady môžu vzniknúť dotknutému daňovému subjektu, ak sa preukáže, že nedošlo k oprávneniu uplatnenia jeho nároku podľa návrhu zákona.

	Dôvody na zmenu (argumenty) 
	Návrh zákona implementuje smernicu Rady (EÚ) 2017/1852 z 10. októbra 2017 o mechanizmoch riešenia sporov týkajúcich sa zdanenia v Európskej únii a reaguje na potrebu zlepšenia existujúcich mechanizmov riešenia sporov týkajúcich sa zdanenia, a to s cieľom vytvoriť spravodlivý a efektívny daňový systém, ktorý zvyšuje právnu istotu. 

	Vysvetlenie k opatreniu
	Zvolený postup je na gestorovi opatrenia, MF SR. Realizácia opatrenia je v súčasnosti v prípravnej fáze. 

	Termín realizácie opatrenia
	30. 06. 2019

	Gestor a spolugestori
	MF SR

	Legislatíva

	Návrh zákona o mechanizmoch riešenia sporov týkajúcich sa zdanenia si nevyžaduje zmeny iných zákonov.

	Prínos

	Efektívne a spravodlivé riešenie situácií dvojitého zdanenia daňových subjektov pôsobiacich cezhranične. 

	Popis vybraných vplyvov

	Účinný mechanizmus riešenia sporov týkajúcich sa dvojitého zdanenia zlepší podnikateľské prostredie v EÚ, resp. mimo neho a podporí investície a rast. Zároveň návrh zákona povedie k väčšej istote a predvídateľnosti pre podniky a spoločnosti, a tým poskytne stabilnejší a istejší základ pre obchodovanie a prijímanie investičných rozhodnutí.





Opatrenia Úrad pre normalizáciu, metrológiu a skúšobníctvo SR
18. opatrenie
	Návrh znenia opatrenia

	Znížiť poplatky za sprístupnenie obsahu technických noriem prevzatých do sústavy STN, formou prezenčného štúdia v NIS a v spolupracujúcich knižniciach. 

	Súčasný stav 

	Úrad pre normalizáciu, metrológiu a skúšobníctvo Slovenskej republiky (ďalej len „ÚNMS SR“) ako slovenský národný normalizačný orgán poskytuje technické normy a umožňuje ich prezenčné štúdium za poplatky uvedené vo vyhláške č. 61/2017 Z. z. (ďalej len „vyhláška“). V súčasnej dobe ÚNMS SR poskytuje možnosť prezenčného štúdia technických noriem prevzatých do sústavy slovenských technických noriem (STN) prostredníctvom nasledujúcich študovní, resp. knižníc: Národné informačné stredisko pre technickú normalizáciu v Bratislave (ďalej len „NIS“), Centrum vedecko-technických informácií v Bratislave, Štátna vedecká knižnica v Banskej Bystrici, Slovenská národná knižnica v Martine a Slovenská technická univerzita v Bratislave, Žilinská univerzita v Žiline. V roku 2017 bolo v uvedených študovniach, resp. knižniciach prezretých spolu 6500 kusov noriem. 

	Popis záťaže

	Podnikateľské subjekty a široká verejnosť sa v súčasnosti majú možnosť prezenčne oboznamovať s obsahom technických noriem prevzatých do sústavy STN v NIS a v spolupracujúcich knižniciach za poplatok v zmysle vyhlášky.

	Dôvody na zmenu (argumenty) 
	Potreba zefektívniť prístup k štúdiu noriem pre podnikateľské subjekty, ako aj širokú verejnosť. 

	Termín realizácie opatrenia
	31. 12. 2018

	Gestor a spolugestori
	ÚNMS SR

	Legislatíva

	Zákon č. 60/2018 Z. z. o technickej normalizácii. Vyhláška ÚNMS SR č. 61/2017 Z. z. o poplatkoch za poskytovanie technickej normy Úradom pre normalizáciu, metrológiu a skúšobníctvo Slovenskej republiky.

	Prínos

	Technické normy nie sú všeobecne záväzné, predstavujú ale odborne kvalifikované predpisy, ktoré z hľadiska aplikačnej praxe vystupujú v rámci obchodných vzťahov ako povinná súčasť obchodných zmlúv.  Uvedeným opatrením bude možné zabezpečiť lepšiu dostupnosť technických noriem pre podniky, ako aj laickú verejnosť ešte pred ich použitím v praxi.
Využitie technických noriem je jedným zo základných nástrojov ochrany spotrebiteľa, ako aj bezpečnosti a ochrany zúčastnených strán.

	Popis vybraných vplyvov
	Negatívny vplyv na rozpočet verejnej správy spočíva v znížení príjmov, pričom však rozsah tohto zníženia je závislý od toho, aké rozhodnutie prijme ÚNMS SR, vzhľadom na predpísané príjmy do štátneho rozpočtu. V súčasnosti príjmy ÚNMS SR za sprístupnenie obsahu technických noriem formou prezenčného štúdia v NIS a v spolupracujúcich knižniciach a študovniach predstavuje sumu takmer 8 000 eur ročne. Pretože sprístupnenie noriem prostredníctvom spolupracujúcich knižníc a študovní (ktoré je spoplatnené v zmysle vyhlášky) podlieha aj ďalším pravidlám (napr. určenie výšky poplatku za čitateľský preukaz v knižnici, resp. študovni) určených jednotlivými knižnicami a študovňami, nie je možné odhadnúť konečnú výšku zníženia poplatku za túto službu.
Vplyv na podnikateľské prostredie bude pozitívny, pretože úrad plánuje rozšíriť a zefektívniť prístup k štúdiu technických noriem prevzatých do sústavy STN v NIS, ako aj vo všetkých spolupracujúcich knižniciach, prostredníctvom úpravy poplatkov uvedených v novej vyhláške o poplatkoch, ktorej účinnosť sa očakáva koncom roka 2018. 




19. opatrenie
	Návrh znenia opatrenia

	Navýšiť počet vydaných STN prekladom v štátnom jazyku na úroveň minimálne 15 % z celkového počtu vydaných STN ročne. 

	Súčasný stav 

	ÚNMS SR ako slovenský národný normalizačný orgán zabezpečuje tvorbu, schvaľovanie a vydávanie STN podľa zákona č. 60/2018 Z. z. o technickej normalizácii.
ÚNMS SR vydáva technické normy prekladom do štátneho jazyka alebo bez prekladu do štátneho jazyka.

	Popis záťaže

	Nízky podiel STN vydaných v štátnom jazyku, čo v súčasnosti, resp. v rokoch 2014 – 2017 predstavoval od 7 % do 13 %, oproti stavu z rokov 2010 až 2013, ktorý predstavoval podiel od 25 % do 32 %. Zníženie podielu vydaných STN v štátnom jazyku v súčasnom období bolo spôsobené viacerými faktormi súvisiacimi s transformáciou technickej normalizácie a začlenením Slovenského ústavu technickej normalizácie pod ÚNMS SR.  

	Dôvody na zmenu (argumenty) 
	Používatelia STN požadujú, aby bol podiel STN v štátnom jazyku čo najvyšší, aby sa zamedzilo ich nesprávnemu použitiu z dôvodu neoficiálneho (neovereného) prekladu z cudzieho jazyka do slovenského jazyka. 

	Termín realizácie opatrenia
	30. 06. 2019

	Gestor a spolugestori
	ÚNMS SR

	Legislatíva

	Zákon č. 60/2018 Z. z. o technickej normalizácii..
Vyhláška ÚNMS SR č. 61/2017 Z. z. o poplatkoch za poskytovanie technickej normy Úradom pre normalizáciu, metrológiu a skúšobníctvo Slovenskej republiky.

	Prínos

	Znížené riziko z neporozumenia a nesprávneho použitia STN z dôvodu neoficiálneho (neovereného) prekladu z cudzieho jazyka do slovenského jazyka. Zvýšenie miery používania STN, ktoré sú dobrovoľným nástrojom ochrany spotrebiteľa a bezpečnosti a ochrany zúčastnených strán využitím oficiálnych znení technických noriem v štátnom jazyku.

	Popis vybraných vplyvov
	ÚNMS SR so zvýšením finančných prostriedkov v roku 2018 na vydávanie noriem v úradnom jazyku počíta. ÚNMS SR má v rozpočtovej kapitole na rok 2018 vyčlenených 118 000 eur na preklady noriem do štátneho jazyka. Z tohto dôvodu opatrenie nezakladá zvýšené nároky na rozpočet verejnej správy. Iné financovanie – v rámci pravidiel člena CEN/CENELEC má ÚNMS SR nárok na prefinancovanie časti nákladov súvisiacich s prekladmi vybraných noriem (tento postup sa vzťahuje len pre tie normy, ktoré sú označené ako „harmonizované“) pri splnení určených podmienok (napr. že celý proces prekladu od prvého návrhu až po úplné prefinancovanie prebehne v rámci jedného roka vo výške 75 % z celkových nákladov   na preklady. V čase realizácie opatrenia sa neočakáva zmena príjmov rozpočtu verejnej správy, avšak do budúcna by uvedené opatrenie mohlo pre ÚNMS SR znamenať zvýšenie príjmu z titulu predaja vyššieho množstva noriem vydaných v úradnom jazyku.
Realizácia opatrenia bude znamenať pre podnikateľské prostredie uľahčenie ich práce vzhľadom k vyššiemu počtu noriem vydaných v úradnom jazyku a ušetrené náklady za „amatérske preklady“ noriem vydané v cudzom jazyku. Súčasne toto opatrenie zabráni následkom plynúcim z nesprávnej aplikácie (použitia) normy z dôvodu nesprávneho/neodborného prekladu.



Opatrenia Ministerstva hospodárstva SR
20. opatrenie
	Návrh znenia opatrenia

	Zabezpečiť lepšiu informovanosť o poskytovaní regionálnej investičnej pomoci v regiónoch.

	Súčasný stav 

	Zástupcovia regiónov neposkytujú podnikateľom aktuálne informácie o možnostiach podpory podnikania.

	Popis záťaže

	Na úrovni regiónov podnikatelia nedostávajú aktuálne, resp. relevantné informácie o možnosti poskytnutia investičnej pomoci. Následne musia svoje podklady prepracovať, čo je pre nich administratívna záťaž.
Ide najmä o administratívnu záťaž z titulu vzniku chybovosti pri žiadaní o investičnú pomoc. Lepšia informovanosť zníži administratívne náklady súvisiace s prepracovaním podkladov v prípade chybovosti z titulu nedostatku informácií a skráti čas vyhotovovania podkladov.

	Dôvody na zmenu (argumenty) 
	Často sa vyskytujúca chybovosť žiadostí o investičnú pomoc môže byť znížená zvýšením informovanosti.

	Vysvetlenie k opatreniu
	Lepšiu informovanosť o poskytovaní regionálnej investičnej pomoci v regiónoch zabezpečí MH SR prostredníctvom workshopov a zverejňovaním potrebných informácií v tlačených médiách (napr. v časopise ZMOSu).

	Termín realizácie opatrenia

	31. 12. 2019

	Gestor a spolugestori

	MH SR 

	Legislatíva

	Zákon č. 57/2018 Z. z. o regionálnej investičnej pomoci a o zmene a doplnení niektorých zákonov.

	Popis vybraných vplyvov
	Negatívny vplyv na rozpočet verejnej správy nie je možné v tejto chvíli vyčísliť z dôvodu, že plánované aktivity sú v štádiu prípravy.
Opatrenie predpokladá pozitívny vplyv na podnikateľské prostredie.




21. opatrenie
	Návrh znenia opatrenia

	Realizovať aktivity zamerané na šírenie povedomia o generačnej výmene a transfere spoločností.

	Súčasný stav

	Z diskusií s odbornou verejnosťou na Slovensku vyplýva, že len nízky počet rodinných podnikov si uvedomuje potrebu dlhodobej prípravy na nástupníctvo alebo transfer. O potrebe systematickej prípravy na odovzdanie vedenia a s tým súvisiaceho plánovania je potrebné informovať čo najväčší počet rodinných podnikov. V niektorých krajinách túto úlohu plnia záujmové združenia rodinných podnikov (Francúzsko, Holandsko, Spojené kráľovstvo, Fínsko), na Slovensku takýto subjekt neexistuje. 

	Popis záťaže

	Vzdelávacie programy poskytované súkromnými subjektmi bývajú zväčša finančne a časovo náročné, pričom zabehnuté spoločnosti často nevidia dôvod sa ich zúčastňovať.  

	Dôvody na zmenu (argumenty)

	Vzdelávacie programy a školenia poskytované verejnými inštitúciami sú zamerané predovšetkým na začatie podnikania, podporu startupov alebo inovácie (príkladom sú školenia poskytované SBA). 

	Vysvetlenie k opatreniu	
	Realizácia vzdelávacích aktivít zameraných na témy nástupníctva a transferov, najmä formou mentoringu, prednášok a workshopov. Dôraz bude kladený takisto na právne otázky, majetkové aspekty, finančné procesy a rozhodovanie, úlohy a kompetencie jednotlivých členov rodiny, mzdovú politiku, strategické plánovanie a pod.      
Súčasťou aktivít zameraných na šírenie povedomia o generačnej výmene a transferoch spoločností bude príprava a zverejnenie odporúčaných ustanovení spoločenských zmlúv. Tie budú môcť podniky využiť s cieľom zvýšenia ochrany rodinného podniku v prípade úmrtia pôvodného majiteľa (dedenie obchodného podielu, úprava akcionárskych vzťahov a pod). 

	Termín realizácie opatrenia
	31. 12. 2018

	Gestor a spolugestori
	MH SR

	Prínos

	Zvyšovanie úrovne podnikateľských zručností a povedomia o otázkach transferov prispeje k úspešnému zvládnutiu generačnej výmeny, ako aj k udržateľnosti konkurencieschopnosti rodinných podnikov na Slovensku. Vzdelávacie aktivity budú tematicky previazané na najaktuálnejšie otázky v rodinnom podnikaní. Opatrenie je zamerané na podporu rodinného podnikania.                     

	Popis vybraných vplyvov
	Opatrenie bude mať pozitívny vplyv na podnikateľské prostredie. 
Opatrenie bude mať vplyv na rozpočet verejnej správy a financované bude v rámci schválenej kapitoly MH SR (SBA). 
Rozsah aktivít v tejto chvíli nie je známy, preto nie je možné vyčísliť vplyv na rozpočet verejnej správy.




22. opatrenie
	Návrh znenia opatrenia

	Vytvoriť podporný nástroj pre zvládnutie generačnej výmeny v rodinných podnikoch

	Súčasný stav

	Aj keď si rodinné podniky uvedomujú potrebu odovzdania vedenia, úspešné odovzdanie vyžaduje vytvorenie stratégie nástupníctva na niekoľko rokov. Keď sa majitelia rodinných podnikov rozhodnú pre transfer, existuje riziko neprimerane vysokých požiadaviek na kúpnu cenu. Dôvodom môže byť emocionálne puto k vybudovanému podniku, ako aj nedostatok skúseností s procesom valuácie a predaja. Rodinné podniky nemajú dostatok informácií o možnostiach podpory a financovania.

	Popis záťaže

	Nástupníctvo v rodinných podnikoch môže byť problematické z rôznych dôvodov: nevôľa vzdať sa vedenia vo firme, neexistencia vhodných nástupcov, ich nezáujem alebo nepripravenosť na riadenie firmy, komplikované usporiadanie vlastníckych vzťahov po nečakanej smrti pôvodného vlastníka, neobjektívnosť pri valuácii a ďalšie.

	Dôvody na zmenu (argumenty)

	Neobjektívne určená cena podniku má za následok odmietnutie predaja vo vhodnom čase a, v prípade neexistencie nástupníka, postupný úpadok rodinného podniku. Rodinné podniky majú nízke povedomie o dostupných formách podpory.

	Vysvetlenie k opatreniu	
	Príprava a realizácia výzvy pre rodinné podniky (v rámci schémy pomoci formou de minimis), v rámci ktorej budú mať rodinné podniky možnosť získať poradenstvo, resp. podporné služby. Pôjde o tzv. nepriamu podporu, pričom podporené budú projekty zamerané na zefektívnenie obchodných modelov, proces valuácie rodinných podnikov, tvorbu stratégií nástupníctva, dlhodobé poradenstvo, odborný tréning a i. Rodinným podnikom budú prezentované aj nástroje priamej pomoci, najmä možnosť získať mikropôžičku za zvýhodnených podmienok. 

	Termín realizácie opatrenia
	31. 12. 2018

	Gestor a spolugestori
	MH SR

	Prínos

	Vďaka poskytnutej podpore v rámci schémy budú rodinné podniky schopné nastaviť svoje obchodné modely udržateľným spôsobom s dôrazom na zvyšovanie konkurencieschopnosti pri zachovaní charakteristických čŕt rodinného podnikania (kontrola v rukách rodiny, reinvestovanie zisku, sociálna zodpovednosť a pod.). Súčasne bude znížené riziko ich zlyhania v dôsledku generačnej výmeny, prípadne transferu vlastníctva, a to tým, že podniky budú mať možnosť využiť služby v oblasti ohodnocovania rodinných podnikov pre inter alia účely transferu vlastníctva. Vyššie povedomie o dostupných nástrojoch zlepší prístup rodinných podnikov k financovaniu. Opatrenie je zamerané na podporu rodinného podnikania.                   

	Popis vybraných vplyvov
	Opatrenie bude mať pozitívny vplyv na podnikateľské prostredie. Opatrenie bude mať negatívny vplyv na rozpočet verejnej správy. Schválená výška rozpočtu MH SR na rok 2018 je 410 000 eur. Indikatívna výška výdavkov plánovaných pre rok 2019 je 1 mil. eur.




23. opatrenie
	Návrh znenia opatrenia

	Podporiť export slovenských franchisingových konceptov.

	Súčasný stav

	Rodinné podniky v narastajúcej miere využívajú franchising ako jednu z foriem rozširovania a rastu. Podľa Slovenskej franchisingovej asociácie (SFA) na Slovensku dnes existuje približne 140 franchisingových konceptov, z toho 34 je domácich. Domáce franchisingové koncepty sú spravidla menšie, resp. majú nižší počet pobočiek.  

	Popis záťaže

	S výnimkou niekoľkých prípadov zostávajú domáce franchisingové koncepty na Slovensku a nerozširujú sa do zahraničia. K dôvodom patrí neznalosť cudzieho právneho prostredia, lokálnych podnikateľských zvyklostí a/alebo vhodného kupca franchisingovej licencie. 

	Dôvody na zmenu (argumenty)

	Podniky na Slovensku sú limitované veľkosťou miest, kúpyschopnosťou obyvateľstva, počtom záujemcov o podnikanie formou franchisingu, či dostupnosťou financovania.

	Vysvetlenie k opatreniu	
	Príprava a realizácia výzvy pre rodinné podniky (v rámci schémy pomoci formou de minimis), v rámci ktorej budú mať rodinné podniky možnosť získať poradenstvo, resp. podporné služby. Pôjde o tzv. nepriamu podporu, pričom podporené budú projekty zamerané na zefektívnenie obchodných modelov, proces valuácie rodinných podnikov, tvorbu stratégií nástupníctva, dlhodobé poradenstvo, odborný tréning a i. Rodinným podnikom budú prezentované aj nástroje priamej pomoci, najmä možnosť získať mikropôžičku za zvýhodnených podmienok. 

	Termín realizácie opatrenia
	31. 12. 2018

	Gestor a spolugestori
	MH SR

	Prínos

	Uskutočnenie podnikateľskej misie do krajín so silnou slovenskou komunitou, resp. do okolitých krajín (Spojené kráľovstvo, Írsko, Nemecko, Rakúsko) za účelom prezentácie slovenských franchisingových konceptov pre Slovákov žijúcich v zahraničí podporí rozvoj domácich konceptov. Alternatívou je zakúpenie franchisingovej licencie záujemcami o podnikanie (masterfranchísa). Opatrenie je zamerané na podporu rodinného podnikania.

	Popis vybraných vplyvov
	Opatrenie bude mať pozitívny vplyv na podnikateľské prostredie. Opatrenie bude mať negatívny vplyv na rozpočet verejnej správy. Opatrenie č. 26 bude vykonávané v rámci schémy definovanej v opatrení č. 25.




3. Hodnotenia súčasných postupov a regulácií

Z dôvodu nákladovej efektívnosti je potrebné najprv analytické rozpracovanie návrhov a až následná formulácia konkrétnych opatrení. Tieto hodnotenia sú odporúčanými témami analýz pre jednotlivé rezorty, avšak nie sú súčasťou uznesenia vlády SR. Výsledky hodnotení súčasných postupov a regulácií budú potenciálne podkladom pre ďalšie opatrenia.
24. opatrenie
	Návrh znenia opatrenia

	Analyzovať súčasné postupy udeľovania prechodných pobytov cudzincov s cieľom navrhnúť technicko-organizačné opatrenia na zlepšenie podmienok v oblasti pobytu cudzincov v súlade s platnou legislatívou.

	Súčasný stav 

	Prihlasovanie cudzincov na pobyt v SR, vybavovanie pracovných povolení, ako aj samotné konanie na cudzineckej polícií predstavuje neprimeranú záťaž. Zjednodušenie tohto konania, zrýchlenie a elektronizácia aspoň pre subjekty opakovane zamestnávajúce alebo spolupracujúce s cudzincami by významne pomohla k znižovaniu administratívnej zaťaženosti. V prípade vnútropodnikového transferu zamestnancov (vysokokvalifikovaných odborníkov) z tretích krajín má vybavenie žiadosti zo zákona trvať maximálne 30 dní odo dňa podania kompletnej dokumentácie. Prax na cudzineckej polícii zvyčajne tieto lehoty posúva na úroveň 45 dní. Vzhľadom na to, že žiadatelia sú z iných krajín, môžu komunikovať poväčšine iba v cudzom jazyku, zvyčajne v angličtine. Žiaľ, nie všetci zamestnanci cudzineckej polície dokážu komunikovať v cudzom jazyku.

	Popis záťaže
	Prihlasovanie cudzincov na pobyt v SR, vybavovanie pracovných povolení, ako aj samotné konanie na cudzineckej polícií predstavuje neprimeranú záťaž. Nákladom je čas strávený získaním pracovných povolení.

	Dôvody na zmenu (argumenty) 
	Vybavovanie pracovného povolenia je neprimeranou administratívnou záťažou, jeho elektronizácia, ako aj zrýchlenie konania by predstavovali výrazné zníženie administratívnej záťaže na jednej strane pre podnikateľské subjekty a taktiež aj pre samotných cudzincov. Lepšej implementácii celého procesu prijímania cudzincov z tretích krajín by pomohlo hlavne zvýšenie kapacít pracovníkov cudzineckej polície, ako aj zlepšenie mäkkých a jazykových zručností súčasných pracovníkov.

	Termín realizácie opatrenia

	31. 12. 2018

	Gestor a spolugestori

	MV SR
MPSVR SR

	Legislatíva

	Zákon č. 404/2011 Z. z. o pobyte cudzincov v platnom znení.
Zákon č. 5/2004 Z. z. o službách zamestnanosti v platnom znení.

	Prínos

	Zníženie administratívnej záťaže na strane podnikateľov, ako aj cudzincov spočívajúcej v čase potrebnom na získanie pracovného povolenia.




25. opatrenie
	Návrh znenia opatrenia

	Spracovať analýzu možnosti systémového prepojenia Notárskeho centrálneho registra záložných práv so systémom evidencia vozidiel s cieľom navrhnúť novú eGOV službu na potvrdenie zhodnosti držiteľa a vlastníka vozidla, ako aj vedených exekučných a iných blokácií, záložných a iných ťarch na vozidlách.
Navrhnúť zmenu legislatívy zrušením zákazu zabezpečovacieho prevodu vlastníckeho práva na hnuteľné veci pri spotrebiteľských zmluvách.

	Súčasný stav 

	Evidencia motorových vozidiel je v súčasnej dobe neverejná. Nikto, okrem vlastníka, sa z evidencie vozidiel nedozvie, kto je vlastníkom a držiteľom vozidla. Nedá sa overiť exekučná blokácia na vozidle, ktorá bráni prevodu.  
Oproti tomu je evidencia nehnuteľností verejná, z on-line verzie katastra sa dá overiť, kto je vlastník a aké sú na nehnuteľnosti ťarchy.  
Verejný register je najlepšia cesta na prevenciu voči podvodom, na ochranu podnikateľov, ako i občanov.  
Na elimináciu podvodov s vozidlami bol využívaný inštitút zabezpečovacieho prevodu vlastníckeho práva.  
Veriteľ, leasingová spoločnosť pri financovaní formou úveru, bola na základe Zmluvy o zabezpečovacom prevode vlastníckeho práva zapísaná v evidencii vozidiel ako vlastník a zákazník v pozícii dlžníka ako veriteľ.   
Zápis veriteľa (leasingovej spoločnosti) ako vlastníka bránil tomu, aby s vozidlom zákazník nakladal ako so svojím. Nemohol ho založiť, predať a ani ho nemohol exekútor zablokovať exekučnou blokáciou.  
 Zabezpečenie splnenia záväzku zo spotrebiteľskej zmluvy prostredníctvom zabezpečovacieho prevodu práva pri spotrebiteľskej zmluve bolo novelou v roku 2014 zakázané úplne. Dôvodom tohto zákazu bolo zneužívanie veriteľov, ktorí spotrebiteľom predali napr. motorové vozidlo súčasne s poskytnutím spotrebiteľského úveru a tiež s uzatvorením zmluvy o zabezpečovacom prevode práva a pri prvom omeškaní spotrebiteľa mali možnosť prevedené právo speňažiť spôsobom uvedeným v zmluve, pričom toto nepodliehalo žiadnej kontrole a často išlo o zmluvy obsahujúce neprijateľné zmluvné podmienky. Znovuzavedením tejto možnosti teda hrozí opätovné objavenie sa uvedených praktík.  
Vzhľadom na tento súčasný zákaz sa v praxi namiesto toho používa záložné právo. Záložné právo sa však neeviduje v evidencii vozidiel. Eviduje sa v Notárskom centrálnom registri záložných práv. Okrem toho je záložné právo pri vzniku, ako i zániku spoplatnené sumou  spolu cca 110 eur na jedno vozidlo. Takto neúmerne vznikli náklady pre podnikateľov, ako i pre občanov. 
V súčasnej dobe je teda niekoľko desiatok tisíc vozidiel evidovaných v evidencii bez akéhokoľvek záznamu o tom, že je na vozidle ťarcha, a to záložné právo.  
Takýto stav predstavuje riziko pre akéhokoľvek nadobúdateľa, ktorý kupuje vozidlo od vlastníka. Dobromyseľný nadobúdateľ si musí overovať existenciu záložného práva v Notárskom centrálnom registri záložných práv, čo nerobí z občanov takmer nikto. Prípadnú exekučnú blokáciu, ktorá bráni prevodu, však nezistí nikde. Táto blokácia nie je výkon exekúcie a nie je táto informácia verejná. 
Ak zákazník, podnikateľ alebo občan v dobrej viere nadobudne vozidlo s ťarchou záložného práva alebo s exekučnou blokáciou, reálne nemá žiadnu možnosť sa liberalizovať a bude znášať všetky následky v podobe straty vozidla, ako i kúpnej ceny. 

	Popis záťaže

	Utajenosť evidencie vozidiel spôsobuje neodôvodnené riziko pri akomkoľvek nadobúdaní už registrovaného motorového vozidla pre podnikateľov, ako i pre občanov. Neregistrovanie záložného práva a neverejný register vozidiel, vrátane informácii o exekučnej blokácii,  vytvára stav neistoty pre podnikateľa a občana či sa kúpou vozidla nedostane do obrovských problémov.  
Uvedené riziká boli vo veľkej miere znižované využívaním inštitútu zabezpečovacieho prevodu vlastníckeho práva, na základe ktorého bola ako vlastník zapísaná leasingová spoločnosť. Takýto zápis bránil vzniku záložného práva, ako i exekučným blokáciám. 
Súčasný zákaz využívania zabezpečovacieho prevodu vlastníckeho práva a jeho nahradenie záložným právom spôsobilo ešte väčšiu neistotu. Za vznik, ako i zánik záložného práva sa musí zaplatiť notárovi poplatok priemerne 110 eur na jedno vozidlo. Zabezpečovací prevod vlastníckeho práva je bezplatný. 
Náklady sú v podobe obrovských finančných strát spôsobených tým, že sa nedajú overiť právne vady predávanej veci.  
Straty sú niekoľko sto tisíc každý rok a sú nevymožiteľné.  
Straty sú spôsobené len tým, že evidencia vozidiel nie je verejná a nie je dostupná právna forma zistenia a overenia právnych vád.     
Pri evidencií 40 tisíc vozidiel na úver pre spotrebiteľov ide o sumu 4,4 mil. eur. 

	Dôvody na zmenu (argumenty) 
	Ak je verejný register nehnuteľností, nie je dôvod na utajenosť registra vozidiel. 
Verejnosť znamená transparentnosť.
Verejnosť evidencie výrazne zníži podvody s vozidlami. 
Verejnosť evidencie eliminuje riziko kupujúceho, že kúpi vozidlo s vadami.
Zabezpečovací prevod vlastníckeho práva znamená zápis leasingovej spoločnosti ako vlastníka a tým sa vylučuje možnosť záložného práva a exekúcie.  
Tento prevod eliminuje riziko kupujúceho, že nadobudne vozidlo s právnymi ťarchami. 
Záložné právo je pri vzniku a zániku spoplatnené sumou cca 110 eur Zabezpečovací prevod vlastníckeho práva je bezplatný.  

	Termín realizácie opatrenia
	31. 12. 2018

	Legislatíva
	Občiansky zákonník § 53 ods. 7. 

	Gestor a spolugestori
	MV SR
MS SR

	Prínos

	Verejnosť evidencie vozidiel bude mať prínos pre podnikateľov, ako i občanov. Podnikateľ aj občan ušetria cca 110 eur na každom vozidle v prípade, ak namiesto záložného práva použije zabezpečovací prevod vlastníckeho práva. Pri evidencii 40 tisíc vozidiel na úver pre spotrebiteľov ide o sumu 4,4 mil. eur.  
Odstráni riziká pri kúpe vozidiel. 
Štát ušetrí na tom, že sa výrazne znížia podvody.  




26. opatrenie 
	Návrh znenia opatrenia

	Analyzovať a vyhodnotiť podnety podnikateľského prostredia týkajúce sa registra partnerov verejného sektora a na základe odbornej diskusie navrhnúť potrebné zmeny zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z.

	Súčasný stav 

	Zákon č. 315/2016 Z. z. o registri partnerov verejného sektora a o zmene a doplnení niektorých zákonov nadobudol účinnosť 01. 02. 2017 a vyžaduje, aby boli tzv. partneri verejného sektora registrovaní v registri. Partnerom verejného sektora sú, okrem dodávateľov orgánov štátnej správy, aj partneri obchodných spoločností s majetkovou účasťou štátu a to v prípade, ak je hodnota finančných prostriedkov vynakladaných na základe uzavretej zmluvy s jednorazovým plnením nad 100 tis. eur a opakovaným plnením nad 250 tis. eur za rok alebo hodnota majetku z verejných zdrojov v hodnote nad 100 tis. eur.

	Popis záťaže

	Partnerom sú aj zákazníci tých obchodných spoločností s majetkovou účasťou štátu podnikajúcich na vysoko konkurenčných trhoch. 
Tieto subjekty sú povinné zaregistrovať sa v registri partnerov verejného sektora a plniť striktné povinnosti vyplývajúce zo zákona č. 315/2016 Z. z.

	Náklady

	So zápisom do registra partnerov verejného sektora sú spojené dodatočné náklady na služby tzv. oprávnenej osoby a administratívne náklady súvisiace s plnením povinností povinnej osoby. Tieto náklady nemajú subjekty, ktoré sa rozhodnú uzavrieť zmluvu so subjektom, ktorý je konkurentom obchodných spoločností s majetkovou účasťou štátu, podnikajúcich na vysoko konkurenčných trhoch.

	Dôvody na zmenu (argumenty) 
	Znížiť administratívne zaťaženie a odstrániť diskrimináciu tých subjektov, ktoré sú zákazníkmi spoločností s majetkovou účasťou štátu, podnikajúcich na vysoko konkurenčných trhoch. 
Diskriminácia zákazníkov spoločností s majetkovou účasťou štátu môže tiež viesť k zníženiu úrovne konkurencie a ďalšiemu zvýšeniu nákladov podnikateľských subjektov.

	Termín realizácie opatrenia
	31. 12. 2018

	Gestor a spolugestori
	MS SR

	Prínos

	Zachovanie vysokej miery transparentnosti vynakladania verejných zdrojov odstránenie diskriminácie tých subjektov, ktoré sú zákazníkmi spoločností s majetkovou účasťou štátu podnikajúcich na vysoko konkurenčných trhoch, ďalší rozvoj konkurencie na týchto trhoch, zníženie administratívneho zaťaženia a celkových nákladov podnikateľského prostredia.




27. opatrenie 
	Návrh znenia opatrenia

	Prehodnotiť právnu úpravu bezúhonnosti právnických osôb a navrhnúť zmeny osobitných zákonov upravujúcich bezúhonnosť právnických osôb.

	Súčasný stav 

	Trestná zodpovednosť právnických osôb je legislatívne upravená osobitným zákonom, a to zákonom č. 91/2016 Z. z. o trestnej zodpovednosti právnických osôb a o zmene a doplnení niektorých zákonov, pričom vnútroštátny právny rámec presahuje rámec odporúčaní EÚ a OECD, a to úpravou bezúhonnosti právnických osôb.

	Popis záťaže

	Negatívne dôsledky uvedenej právnej úpravy pre podnikateľov.

	Dôvody na zmenu (argumenty) 
	Zvýšenie konkurencieschopnosti slovenských podnikateľov oproti zahraničným konkurentom, kde sú štandardy trestného postihovania právnických osôb upravené v rámci odporúčaní EÚ a OECD.

	Termín realizácie opatrenia
	31. 12. 2018

	Gestor a spolugestori
	MS SR

	Prínos

	Zvýšenie konkurencieschopnosti slovenských podnikateľov oproti zahraničným konkurentom kde sú štandardy trestného postihovania právnických osôb upravené v rámci odporúčaní EÚ a OECD.




28. opatrenie
	Návrh znenia opatrenia
	Vypracovať analýzu efektivity daňovej zábezpeky na DPH.

	Súčasný stav 

	Daňovú zábezpeku skladá žiadateľ o registráciu na daň z pridanej hodnoty (ďalej len „DPH“) do 20 dní od doručenia rozhodnutia správcu dane. Jej výšku určuje daňový úrad. Posudzuje sa riziko vzniku nedoplatku na DPH. Účelom daňovej zábezpeky je úhrada prípadného nedoplatku na dani, ktorý vznikne po zaregistrovaní zdaniteľnej osoby. Zábezpeka sa skladá na účet správcu dane, ak fyzická osoby bola konateľom alebo spoločníkom právnickej osoby, ktorá mala alebo má ku dňu zániku nedoplatky na DPH viac ako tisíc eur, má zrušenú registráciu pre DPH z dôvodu nepodania daňového priznania, nezaplatenia DPH, nie je opakovanie zastihnuteľná na adrese sídla, miesta podnikania alebo prevádzkarne alebo opakovanie porušuje povinnosti pri daňovej kontrole. Daňový úrad ju do 30 dní vráti, ak ju v priebehu 12 mesiacov nemusel použiť na uhradenie nedoplatkov z DPH.

	Popis záťaže

	Zloženie daňovej zálohy vo výške 1000 eur až 500 000 eur.

	Dôvody na zmenu (argumenty) 
	Pre výrazné zníženie podvodov na nadmerných odpočtoch DPH stráca opodstatnenosť daňová zábezpeka. Táto povinnosť sa dotýka viacerých subjektov, ktorí nemajú zámer zneužívať daňový systém. Dôvodom je výrazné zníženie záťaže poctivejších podnikateľských subjektov.

	Termín realizácie opatrenia
	31. 12. 2018

	Gestor a spolugestori
	MF SR

	Legislatíva
	§ 4c zákona č. 222/20004 Z. z. o dani z pridanej hodnoty v znení neskorších predpisov.

	Prínos
	Výrazné zjednodušenie procesu žiadania o registráciu na DPH a zlepšenie cash flow podnikateľov.

	Popis vybraných vplyvov
	Minimálny negatívny vplyv na rozpočet verejnej správy z titulu možného zvýšenia nedoplatkov a ich vymáhania. 
Pozitívny vplyv na podnikateľské prostredie.

